তবে তার স্বভাব হচ্ছে, তিনি জীবিতদের নয়, মৃতদেরই সাক্ষী মানায় বেশি বিশ্বাসী। কেননা এসব সাক্ষীদের ডেকে এনে তার বর্ণিত ঘটনা প্রমাণ করা কঠিন। তার ধর্ম ও নৈতিক নিষ্ঠা কখনো ছিল না। আবার নিজেকে তিনি কখনো ধর্মহীন বা ধর্মচ্যুত বলেও মনে করেন না। অবশ্য মিথ্যার আবরণে সত্যকে সন্দেহযুক্ত করে তোলার প্রতি তার অদম্য প্রবণতা সব সময়ই লক্ষণীয় ছিল। সম্প্রতি তিনি চরম মূর্খতা ও ধৃষ্টতার পরিচয় দিয়ে পরম করুণাময় আল্লাহর ৯৯ গুণ বাচক নাম, রাসূল (স.) ও হিজাবসহ ইসলামের বিভিন্ন বিষয়ে মন্তব্য করে সারা দুনিয়ার প্রায় পৌনে দু’শ কোটি মুসলমানের ধর্মীয় অনুভূতিতে আঘাত দিয়েছেন।